**LIKESTILLING OG LIKEVERD**

Barnehagen motvirker alle former for diskriminering og fremmer nestekjærlighet ved å jobbe aktivt med å gi den enkelte opplevelsen av å tilhøre et herlig sted på jord i samsvar med vår visjon for driften. Med likestilling og likeverd mener vi at alle barn er like betydningsfulle og har rett på vår omsorg, oppfølging og respekt.

**Hva legger vi i begrepene likeverd og likestilling?**

-          Alle er like mye verd

-          Ikke forskjellsbehandle men la alle ha samme muligheter

-          Vi vil legge forhold til rette så alle kan ta del

**Hvordan jobber vi med våre holdninger for å fremme likeverd og likestilling**

-          Må kjenne barna godt, vite hva de liker og hva de kan

-          Vi er bevisst at alle har ulike behov

-          Vi behandler barna ut ifra hva de klarer/behøver

-          Tar godt imot barn og foreldre i garderoben om morgenen, alle får lik mottakelse

-          Tilby godt utvalg av utkledningsklær ikke bare «prinsessekjoler».

-         «Jentelek» og «guttelek» blir godtatt og ivaretatt.

-          Fokus på de ulike kulturer i barnehagen

-          Involvere foreldre som ressurs til kulturformidling - mat, sanger, leker, religion

-          Barn med ekstra utfordringer – obs på forskjellsbehandling

-          Naturlig sammensatt personalgruppen med variasjon i kultur, nasjonalitet og religion

-          Tilbyr ungdomsskolegutter jobb som lekeressurs (Les mer på hjemmesiden:om oss)

**Hvordan jobber vi med å motvirke alle former for diskriminering i vår barnehage?**

-          Se hver enkelt for den det er, uavhengig av alder, kjønn osv.

-          Vi jobber med tema: vennskap

-          Legge forholdene til rette for et godt utviklende språkmiljø

-          Bruker tegn-til-tale

-          Sette leken i fokus og prioritere et godt lekemiljø der alle er inkludert

-          Begynn hver dag med blanke ark

-          Nulltoleranse mot mobbing

-          Benytter DUÅ-strategier

-          Leser bøker om vennskap

-          Fokus på å være en god venn

-          Voksen tilstede i lek, oversikt over omgivelsene

-          Bevisst oppdeling av grupper

-          Snakker om følelser

-          Tar ikke betalt turpenger og er bevisst på å holde matpenger på et lavt nivå.

**Hvordan jobber vi med å fremme nestekjærlighet blant barn og voksne i barnehagen?**

-          Vi praktiserer Den gylne regel

-          Snakker i samling om hvordan vi skal være mot hverandre

- Vi benytter rollespill, konkreter eller dukker for å visualisere som Pinnsvin og kanin, Elling og Dille og vennebøker

-          Gir ros og anerkjennelse til hver enkelt ved å sette ord på handlinger

-          Vi voksne er gode rollemodeller som er bevisst eget kroppspråk

-          Tar oss tid til hvert enkelt barn og gir oppmerksomhet til alle

-          Vi voksne støtter barna når de øver på å ordne opp i uenigheter og gir trøst til hverandre

-          Viser interesse for den enkelte og starter dagen med, God morgen!

-          Vi formidler holdninger og kjennskap til barna via vårt bistandsprosjekt: Garden of Eden

Våre prioriteringer knyttet til likestilling og likeverd er synliggjort i dråpen **DU ER DU OG DU DUGER**